Nicola Clase

Nicola Jane Forbes Clase (født 1965) er en svensk diplomat. Hun ble i 2024 utnevnt til ambassadør ved FNs hovedkvarter i New York.

Hun har arbeidet i den svenske utenrikstjenesten siden 1991, blant annet ved Sveriges ambassader i London og København.

Clase har vært utenrikspolitisk sjefsrådgiver og leder for internasjonal avdeling i Moderaterna, og fra 2006 til 2008 var hun statssekretær med ansvar for utenriks- og EU-saker ved Statsrådsberedningen under Fredrik Reinfeldts regjering. Hun fungerte også som regjeringens sjefsforhandler ved forhandlingene om Lisboa-traktaten.

Clase var Sveriges ambassadør til Storbritannia fra 2010 til 2016, koordinator for migrasjons- og flyktningesaker ved Utenriksdepartementet fra 2016 til 2020 og ambassadør til Finland fra 2020 til 2024. I 2024 ble hun utnevnt til FN-ambassadør.

 Referanser 

Kategori:FN-ambassadører
Kategori:Sveriges ambassadører til Finland
Kategori:Sveriges ambassadører til Storbritannia
Kategori:Svenske statssekretærer
Kategori:Personer fra Göteborg